ജില്ലയെ ഞെട്ടിച്ച് ഒരാഴ്ചയ്ക്കുള്ളില് അഞ്ച് കൊലപാതകങ്ങള് 8 പ്രത്യേക സംഘങ്ങള് രൂപീകരിച്ച് പൊലീസ് സ്ഥലത്ത് വിന്യസിച്ചിരിക്കുന്നത് 1500 പൊലീസുകാരെ ചെന്നൈ : തിരുനല്വേലി ജില്ലയെ ഞെട്ടിച്ച് ഒരാഴ്ചയ്ക്കുള്ളില് അഞ്ച് കൊലപാതകങ്ങള്. ഈ സാഹചര്യത്തില് ക്രമസമാധാനം നിലനിര്ത്താന് നടപടികള് ശക്തമാക്കിയിരിക്കുകയാണ് തമിഴ്നാട് പൊലീസ്. ഇതിനായി, എട്ട് പ്രത്യേക സംഘങ്ങള് രൂപീകരിച്ചു. അഞ്ചു കൊലപാതകങ്ങളില് രണ്ടെണ്ണം ജാതി കൊലയാണ്.സെപ്റ്റംബര് 13 ന് ശങ്കര സുബ്രഹ്മണ്യന് 37 എന്നയാളെ ഒരു സംഘം കഴുത്തറുത്തു കൊലപ്പെടുത്തുകയായിരുന്നു. 2013 ല് ഇയാളുടെ സമുദായത്തില്പ്പെട്ട ഒരാളെ കൊലപ്പെടുത്തിയതിനുള്ള പ്രതികാരമായാണ് ഈ കൊലയെന്നാണ് വിവരം. ശങ്കരന് കൊല്ലപ്പെട്ടതിനെ തുടര്ന്ന് സെപ്റ്റംബര് 15 ന് മാരിയപ്പന് 35 എന്നയാളെ ആളുകള് സംഘം ചേര്ന്ന് കഴുത്തറുത്ത് കൊന്നു.ശങ്കര സുബ്രഹ്മണ്യന് കൊല്ലപ്പെട്ട സ്ഥലത്ത് മാരിയപ്പന്റെ തലവച്ച നിലയില് കണ്ടെത്തുകയും ചെയ്തു. തുടര്ച്ചയായുണ്ടായ കൊലപാതകത്തെ തുടര്ന്ന് തെക്കന് മേഖല ഐ.ജി ടി.എസ് അന്പു വിവിധ ഗ്രാമങ്ങള് സന്ദര്ശിച്ചു.സമാധാനം ഉറപ്പാക്കണമെന്നും വ്യക്തി വൈരാഗ്യം ഒഴിവാക്കണമെന്നും അദ്ദേഹം ജനങ്ങളോട് ആവശ്യപ്പെട്ടു. ജില്ലയില് 1500 ലേറെ പൊലീസുകാരെ വിന്യസിച്ചിട്ടുണ്ട്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,